Alain Mimoun

Alain Mimoun (født Ali Mimoun Ould Kacha, 1921–2013Alain Mimoun obituary) var en fransk langdistanseløper av algerisk opprinnelse.

Han vokste opp i en algerisk berberlandsby. I 1939 gikk han inn i den franske kolonihæren, og tok fornavnet Alain. Under andre verdenskrig kjempet han i Italia. 

Etter krigens slutt ble han kelner i kafeen til Racing Club de France, der han trente friidrett. Han ble åtte ganger fransk mester på 5000 meter og hele tolv ganger på 10 000. .http://www.arrs.net/NatChamp.htm Under EM 1950 i Brussel tok han sølv på både 5000 og 10 000 meter, begge ganger slått av «det tsjekkiske lokomotivet», Emil Zátopek.

At Mimoun var samtidig med Zàtopek, så lenge ut til å hindre ham i å ta OL-gull. Tre ganger, på 5000 meter under OL 1948 i London og på både 5000 og 10 000 meter under lekene i 1952, måtte Mimoun nøye seg med sølv bak Zatopek. Til tross for rivaliseringen på banen, var Zátopek og Mimoun gode venner. De møttes til en siste dyst på maratonløpet under OL 1956 i Melbourne.  

Løpet ble arrangert i sterk varme, noe som så ut til å favorisere Mimoun. Han løp fra det øvrige feltet etter 25 kilometer, og passerte mållinjen som vinner på tiden 2.25,00. Der ventet han på vennen Zátopek, som kom i mål som sjettemann, fullstendig utmattet i den ekstreme heten. Mimoun spurte Zátopek: Emil, skal du ikke gratulere meg? Jeg er olympisk mester. Deretter omfavnet de hverandre. Mimoun omtalte senere dette øyeblikket som karrierens største.

I 1966, 45 år gammel, ble Mimoun fransk mester på maraton for sjette gang. Samme år løp han 10 000 meter på tiden 30.16,8 – fremdeles den nest raskeste tiden i aldersklassen M 45.http://www.arrs.net/Veterans/VR2_O10K.htm

 OL-medaljer 
 1956  Melbourne - 16px|Gull Gull i friidrett, maraton
 1948  London - 16px|Sølv Sølv i friidrett, 10 000 meter
 1952  Helsingfors - Gull Sølv i friidrett, 5 000 meter
 1952  Helsingfors - Gull Sølv i friidrett, 10 000 meter

Referanser

 Eksterne lenker 

 Biografisk artikkel skrevet til 80-årsdagen i den tyske avisenFrankfurter Allgemeine Zeitung
 Merittliste (franskspråklig)

Kategori:Franske langdistanseløpere
Kategori:Franske maratonløpere
Kategori:Olympiske mestere for Frankrike
Kategori:Olympiske sølvmedaljevinnere for Frankrike
Kategori:Medaljevinnere under Sommer-OL 1948
Kategori:Deltakere for Frankrike under Sommer-OL 1948
Kategori:Friidrettsutøvere under Sommer-OL 1948
Kategori:Medaljevinnere under Sommer-OL 1952
Kategori:Deltakere for Frankrike under Sommer-OL 1952
Kategori:Friidrettsutøvere under Sommer-OL 1952
Kategori:Medaljevinnere under Sommer-OL 1956
Kategori:Deltakere for Frankrike under Sommer-OL 1956
Kategori:Friidrettsutøvere under Sommer-OL 1956
Kategori:Deltakere for Frankrike under EM i friidrett 1950
Kategori:Personer fra provinsen Sidi Bel Abbès